寄徐端友立大壽其母夫人
作者：趙汝騰
朝代：宋

paragraphs: 英英二徐，名德之雛。
早從爛柯，知所步趨。
南陔子職，夙夜盡劬。
九日黄花，采采盈裾。
請壽堂萱，大年方壺。
龐眉髮鶴，重錦軒魚。
母詔子前，問學勉諸。
參匪直養，心傳泗洙。
誠身悅親，授伋著書。
子曰懋哉，益厲厥初。
榮多遺母，文繡不如。
戲舞樽前，母爲笑娛。
我寄四言，俾陳座隅。